CELEX: 32020D0796
Language: sk
Date: 2020-06-16 00:00:00
Title: Rozhodnutie Rady (SZBP) 2020/796 zo 16. júna 2020, ktorým sa mení rozhodnutie (SZBP) 2017/1252 na podporu posilnenia chemickej ochrany a bezpečnosti na Ukrajine v súlade s vykonávaním rezolúcie Bezpečnostnej rady Organizácie Spojených národov č. 1540 (2004) o nešírení zbraní hromadného ničenia a ich nosičov

17.6.2020   
               
               
                  SK
               
               
                  Úradný vestník Európskej únie
               
               
                  L 193/15
               
            
         ROZHODNUTIE RADY (SZBP) 2020/796
         zo 16. júna 2020,
         ktorým sa mení rozhodnutie (SZBP) 2017/1252 na podporu posilnenia chemickej ochrany a bezpečnosti na Ukrajine v súlade s vykonávaním rezolúcie Bezpečnostnej rady Organizácie Spojených národov č. 1540 (2004) o nešírení zbraní hromadného ničenia a ich nosičov
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 28 ods. 1 a článok 31 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 11. júla 2017 prijala rozhodnutie (SZBP) 2017/1252 (1).
                  
               
                     (2)
                  
                  
                     V článku 5 ods. 2 rozhodnutia (SZBP) 2017/1252 sa pre činnosti uvedené v jeho článku 1 stanovuje vykonávacie obdobie 36 mesiacov odo dňa uzavretia dohody o financovaní uvedenej v článku 3 ods. 3 uvedeného rozhodnutia.
                  
               
                     (3)
                  
                  
                     Dohoda o financovaní s Organizáciou pre bezpečnosť a spoluprácu v Európe (OBSE) bola uzavretá 30. augusta 2017 a jej platnosť preto uplynie 30. augusta 2020.
                  
               
                     (4)
                  
                  
                     OBSE požiadala 23. apríla 2020 o predĺženie vykonávacieho obdobia rozhodnutia (SZBP) 2017/1252 o šesť mesiacov z dôvodu dočasného pozastavenia viacerých činností na podporu posilnenia chemickej ochrany a bezpečnosti na Ukrajine kvôli pandémii ochorenia COVID-19.
                  
               
                     (5)
                  
                  
                     Pokračovanie činností uvedených v článku 1 rozhodnutia (SZBP) 2017/1252 nemá do 28. februára 2021 žiadny vplyv na finančné zdroje.
                  
               
                     (6)
                  
                  
                     Rozhodnutie (SZBP) 2017/1252 by sa malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            V článku 5 rozhodnutia (SZBP) 2017/1252 sa odsek 2 nahrádza takto:
            
               
                  „2.   Toto rozhodnutie platí do 28. februára 2021.“
               
            
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 16. júna 2020
            
               
                  Za Radu
               
               
                  Predsedníčka
               
               A. METELKO-ZGOMBIĆ
            
         
         
            (1)  Rozhodnutie Rady (SZBP) 2017/1252 z 11. júla 2017 na podporu posilnenia chemickej ochrany a bezpečnosti na Ukrajine v súlade s vykonávaním rezolúcie Bezpečnostnej rady Organizácie Spojených národov č. 1540 (2004) o nešírení zbraní hromadného ničenia a ich nosičov (Ú. v. EÚ L 179, 12.7.2017, s. 8).